Népszava Kiszivárgott azok névsora, akik az MTA-ról lenyesett kutatóintézeteket irányíthatják
Kiszivárgott azok névsora, akik az MTA-ról lenyesett kutatóintézeteket irányíthatják
2019.07.25. 15:58
Akadémiai dolgozók tüntetnek az MTA épülete előtt július 2-án
A tagokat és az elnököt egyaránt a miniszterelnök nevezi majd ki, ám miután nem kell minősített többség a döntésekhez, a kormányzati akarat könnyen érvényesül.
Augusztus elsejével nyesi le a kormány a Magyar Tudományos Akadémia (MTA) kutatóhálózatát, hogy a közvetlen befolyása alatt álló Eötvös Loránd Kutatási Hálózatba szervezze át azokat. Az irányító testületbe az MTA és az ITM is delegál tagokat, de azok névsora hivatalosan még nem ismert. Ellenben a hvg.hu azt írja, birtokukba került egy névsor az Irányító Testület várható összetételéről.
Ádám Veronika orvos, biokémikus;
Bokor József MTA alelnök, villamosmérnök;
Borhy László régész, történész, az ELTE BTK volt dékánja;
Borsos Balázs etnográfus, MTA Néprajztudományi Intézetének igazgatóhelyettese;
Freund Tamás MTA alelnök, neurobiológus;
Pálfy Péter Pál matematikus.
Gáspár Péter mérnök;
Grüner György fizikus;
Horváth Zita, felsőoktatásért felelős helyettes államtitkár;
Kellermayer Miklós orvos, biológus;
Mezei Ferenc részecskefizikus;
Sótonyi Péter orvos, patológus.
Palkovics László miniszter a testület vezetésére Maróth Miklós klasszika filológust, a Pázmány Péter Katolikus Egyetem korábbi dékánját jelölné
- értesült a lap. Azt egyelőre nem tudni, hogy Lovász László MTA-elnök elfogadta-e a javaslatot. Maróth Miklós 2008 és 2014 között az MTA alelnöke is volt, Corvin-lánccal és Széchenyi-díjjal is kitüntették. A tagokat és az elnököt egyaránt a miniszterelnök nevezi majd ki, ám miután nem kell minősített többség a döntésekhez, a kormányzati akarat könnyen érvényesül.
Frissítve: 2019.07.25. 16:00
Többet költenek a sportakadémiákra Orbánék, mint a tudományosraAz MTA kizsigerelése miatt elhagyja az országot egy sikeres kutatóLevélben kérik az osztrák, német és lengyel rektorok a kormányt, hogy vonja vissza az MTA megcsonkításáról szóló törvénytÁder aláírta az MTA-t megcsonkító törvényt
2019.07.25. 15:19
Hivatalból indít vizsgálatot az ombudsman, az Országos Onkológiai Intézetben tapasztalható betegellátás körülményei miatt – értesült lapunk az Alapvető Jogok Biztosának Hivatalától.
A Népszava azt követően kereste meg az ombudsmant, miután a 24.hu és az Index számolt be arról, hogy méltatlan körülmények között, olykor már hajnali öttől állnak sorba a kemoterápiára váró betegek az Országos Onkológiai Intézetben azért, hogy egyáltalán sorszámhoz jussanak. Az Index videófelvételt is készített arról, hogy a lehetetlen helyzetbe került betegek már maguk gyártanak maguknak sorszámot arra az esetre, hogy az érkezési sorrendjük alapján kapjanak később hivatalos besorolást a kemoterápiát megelőző vérvételre, illetve azt követő kezelésre.
Az ellátás körülményeiről valamint arról, hogy mit kívánnak tenni a helyzet javítására kérdeztük a humántárcát, a Nemzeti Népegészségügyi Központot (NNK) egykori ÁNTSZ-t, és magát az országos intézetet is. Választ csak az onkológiai intézet főigazgatója, Polgár Csaba professzor küldött. Levelét kérésére teljes terjedelmében közöljük.
„Az Országos Onkológiai Intézet (OOI) valamennyi orvosa, szakdolgozója és minden munkatársa nevében megköszönjük az évente hozzánk érkező több mint 70.000 beteg bizalmát, amit gyógyult betegeink tízezrei igazolnak vissza. Az intézeti felmérések alapján elmondható, hogy a betegek 98%-a ragaszkodik az intézethez, továbbá ajánlja hozzátartozói, ismerősei számára. Határozottan visszautasítjuk az OOI jó hírnevét sértő, a közvéleményt tendenciózusan félrevezető politikai megnyilvánulások és sajtótermékek igaztalan állításait az intézetben folyó betegellátás minőségéről és körülményeiről. Minden beteget tájékoztatunk, hogy intézetünkben a munkaidő és betegellátás 7 óra 30 perckor kezdődik. A várótermeket 7 órakor nyitjuk, a munkakezdés előtt órákkal érkező betegek extra várakozási ideje ezért értelmetlen, nem róható fel az intézetnek. A nyári hónapokban a betegek száma nem csökken, de egyetlen beteg kezelése sem marad el. A sorszámhúzásnál esetlegesen észlelt visszaélésekért (pl. sorszámok cserélgetése) az intézet nem tehető felelőssé. Az elmúlt évek alatt több rendszert állítottunk fel és próbáltunk ki annak érdekében, hogy az előjegyzés alapján érkező betegek ellátása rendben történjen. Jelenleg is fejlesztés alatt áll a teljes elektronikus előjegyzés. A betegek számítógépes rendszerben rögzített előjegyzés alapján, pontosan meghatározott időre érkeznek a kemoterápiás ellátásra. Az Országos Onkológiai Intézet Magyarország komprehenzív onkológiai központja, hazánk és Közép-Európa egyetlen európai akkreditációval is rendelkező onkológiai intézménye, ahol az onkológiai betegek ellátása világszínvonalon történik. Mivel a területi ellátási kötelezettségen kívül országos feladatokat is ellátunk, ez azt jelenti, hogy az ország minden részéről ide érkező minden beteg, tehát az ellátási területen kívülről spontán érkező daganatos betegek gyógyítása is korlátozás nélkül történik. Az OOI négy kemoterápiás osztálya az év minden munkanapján folyamatosan végzi a betegek kemo-, hormon-, célzott és immunterápiás ellátását. A kemoterápia a legmodernebb központi gyógyszertár által kiszolgált 95 ambuláns kemoterápiás székkel rendelkező kúra ellátóhelyen történik, minden esetben a legmagasabb szakmai színvonalon. A „B” Kemoterápiás Osztályunk az urológiai, hematológiai, nőgyógyászati és bőrdaganatok kivételével valamennyi egyéb szolid rosszindulatú daganatos beteg gyógyszerterápiás ellátását végzi, így az intézeten belül is a legnagyobb betegforgalmat bonyolító osztály. 2018-ban 16.571 kúraszerű kemoterápiás ellátáson kívül 40.759 ambuláns vizsgálatot teljesített ez az osztály. Ez minden évben 1000-1200 új daganatos beteg gyógyszeres kezelését jelenti, amivel az osztály Magyarország legnagyobb kemoterápiás ellátóhelye, naponta átlagosan 70 beteg kap kemoterápiát itt. Intézetünk alapelve évtizedek óta, hogy minden hozzánk forduló beteget megfelelő időben, várólista alkalmazása nélkül kezelünk, ami a legtöbb Nyugat-Európai ország vezető rákközpontjában sem megoldott” - zárul a főigazgató közleménye.
Onkológiai Intézet betegjog egészségügy
Frissítve: 2019.07.25. 18:30
Munkagép vágott át egy kábelt, elhasalt a Vodefone hálózata
2019.07.25. 13:55
Csütörtökön délelőtt már akadoztak, kimaradtak a hívások. A szolgáltató szerint átvágták az egyik üvegszálas kábelüket, a problémát késő délutánra sikerült elhárítani.
Részlegesen megbénult a Vodafone hálózata csütörtök délelőtt: tizenegy körül már többen arról panaszkodtak, hogy nem lehet telefonhívást indítani más szolgáltatók felé. A Vodafone Magyarország weboldalán is megjelentek panaszok – írja az Index.
A szolgáltató a Facebookon is válaszolt egy ügyfélnek, amiből kiderül, hogy egy munkagép vágott át egy üvegszálas kábelt, és ez okozta a hálózati hibát. A Vodafone a hírportál kérdésére megerősítette, hogy az érintett kábelnek a szolgáltatók közti kapcsolatban van szerepe, de ez csak a Telenorral létesítendő hívásokat érinti. A Telekom irányába, illetve a Vodafone hálózatán belüli hívásokkal minden rendben van. A lap nem megerősített információi szerint Dél-Budán vágták át a kábelt. A Vodafone hozzátette, hogy a az alvállalkozójuk már dolgozik a hiba elhárításán, és az ügyfelek elnézését kérték a kellemetlenség miatt.
Késő délutánra megoldódott a probléma a szolgáltató közleménye szerint. Közösségi oldalukon azt írják: a hálózat ismét zavartalanul üzemel, a fennakadást okozó gondot elhárították.
Vodafone kábel hálózat
Frissítve: 2019.07.25. 18:28